google/wiki40b huggingface dataset:
Gyldenkrantz

Gyldenkrantz var en norsk og dansk adelsslekt. Joachim Christian Geelmuyden Gyldenkrantz i Bergen ble den 29. januar 1783 adlet under dette navnet. Slekten døde ut på 1800-tallet.

Våpen

Heraldisk beskrivelse (blasonering) av våpenet: Firedelt skjold med 1. felt rødt med en gull laurbærkrans (talende våpen), 2. felt blått med 3 (1.2) gull stjerner, 3. felt grønt med en opprett brun hjort (Geelmuydens slektsvåpen), 4. felt gull med 7 (4.3) sølv kuler (som i Bergens bysegl). På skjoldet en kronet hjelm med hjelmtegn en oppspringende brun hjort med en laurbærkrans mellom hornene. Skjoldholdere er en bjørn og en ulv, begge naturfargede.
Ytterøen gruver

Ytterøen gruver på Ytterøya i Trondheimsfjorden var i drift i 1840- og 50-årene for produksjon av svovelkis ved Leren Kromfabrikk i Trondheim.
Fria Proteatern

Fria Proteatern (tidligere NJA-gruppen) var en svensk, fri teatergruppe, aktiv med utgangspunkt i Stockholm i årene 1971–1990. Flere av medlemmene holdt til i et bokollektiv på Klippvägen 8 i Lidingö.
Fria Proteatern hadde sine røtter i musikgruppen The Mascots som ble startet på 1960-tallet av noen musikkstudenter. I 1967 kom de i kontakt med teateret Dramaten, og ble benyttet som musikere ved teateret. Under navnet NJA-gruppen lagde de i 1969 et teaterstykke om Norrbottens Järnverk i Luleå, den såkalte NJA-pjäsen. Året etter utga de en LP med utgangspunkt i stykket.
Etter å ha spilt ved Kirunastreiken ble gruppen kastet ut fra Dramaten og byttet navn til Proteatern, senere Fria Proteatern. Gruppen kom til å favne skuespillere som Mia Benson, Tomas Bolme, Per Sandborgh og Stig Engström.
Musikken spilte en sentral rolle i Fria Proteaterns oppsettninger, og gruppen utga flere musikkalbum. I januar 1972 lå deres låt «Har du hört vad som hänt» på Svensktoppen i tre uker. Den var komponert av Stefan Ringbom, og blant de øvrige musikere var Rolf Adolfsson, Anders Forsslund og Gunnar Idering.
Arvefeste

‘’’Arvefeste’’’ er en form for jordleie som var vanlig tidligere. Arvefeste kunne være begrenset i tid, eller evigvarende. Festeren kunne disponere arealet, oftest en tomt, til bebyggelse mot å betale en årlig avgift, en ‘’festeavgift’’. Arvefeste gjelder ikke skyldsatt eiendom; ordningen ble vanligvis brukt for eindommer av tomtestørrelse (ikke jordbrukseiendommer), og skatt på eiendommen skulle fortsatt betales av grunneieren.
Ved inngåelse av avtaler om arvefeste ble det vanligvis krevd en innfestingssum. Dette var et engangsbeløp.
Arvefeste uten tidsbegrensning, med mulighet til å overføre festet til tredjepart, var i virkeligheten en form for eiendomsoverdragelse mot årlig avgift.
Tomtefesteloven, gjeldende fra 1975, regulerer nå feste av tomt. Bl.a. er betaling av innfestingssum ikke tillatt.

Historikk

Avtaler om arvefeste ble særlig mye brukt på 1800-tallet, og var særlig hyppig på Agder. Ordningen gjaldt særlig mindre tomter, som ble fradelt på udyrket mark; tomtene var ofte så store at en kunne dyrke poteter selv. Fra arvefesterens side har ordningen flere gunstige sider. Ordningen ga rimelige, selveide boliger. Alternativet kunne vært en husmannskontrakt. En undersøkelse i Søndeled viser at få betalte innfestingssum, og i de tilfelle det ble betalt var avgiften liten. Den årlige leien var heller ikke stor, men på lengere sikt ville summen svare til en reel kjøpesum. I noen tilfelle ble festet etter 15 - 20 år utskilt og matrikulert. Arvefestet fungerer da som en overgangsordning fram til frikjøpt eiendom som det ikke lenger betales avgift for.
Tinglysing av arvefestebrev var mindre kostbart enn omkostningene med skylddelingsforretning og tinglysing av skjøter. Skattlegging var fram til |1865 hovedsakelig knyttet til eiendom. Matrikulert jord ble skattlagt, skatt for umatrikulert jord ble belastet hovedbruket. Den årlige avgiften skulle dekke skatt og kanskje være en avbetaling for kjøpesummen. 
Grunneieren som tegnet en arvefestebrev hadde ofte også rollen som arbeidsgiver. Han var ofte eier av skipsverft og/eller huggeplasser for trelast som skulle eksporteres, og hadde stor interesse for stabil og god arbeidskraft. Dette var i en tid det var viktig å bo nær arbeidsplassen.
Ana Beatriz Barros

Biografi

Barros ble født i en liten by av Itabira, Minas Gerais, Brasil, foreldrene var husmor og maskiningeniør. Senere flyttet familien til Rio de Janeiro, der hun tilbrakte sin barndom. Barros er av portugisisk og spansk avstamning, og er den yngste av tre søstre.

Karriere

Da hun var 14 var Barros og hennes eldre søster Patricia, som også er en velkjent modell, på ferie i Rio de Janeiro da de ble oppdaget av en representant fra Elite Model Management.
Barros har gjort reklame for blant andre Christian Dior, Giorgio Armani, Victoria's Secret og Chanel. Hun har også vært modell for Gucci, Christian Dior, Versace, Emporio Armani, Jean-Paul Gaultier, Dolce & Gabbana og mange flere prestisjefylte motehusene.
Hun har vært forsiden av magasiner som Glamour, Vogue og Marie Claire.
EM i boccia 2005

Europamesterskapet i boccia 2005 var det fjerde i rekken, og ble arrangert i perioden 15. - 23. juni 2005 i Guimarães i Portugal. Arrangør var BISFed - Boccia Boccia International Sports Federation, og mesterskapet ble arrangert i Multiusos de Guimarães.
135 deltakere fra 23 land deltok.
Rødøy Fellesliste

Rødøy Fellesliste (RFL) er en lokal liste som stiller til valg i Rødøy kommune på Helgeland i Nordland fylke. Listen ble etablert i 1987 og stilte første gang til valg ved kommunevalget i 1987.
Siden 1999 har kommunen vært styrt av en koalisjon mellom RFL og Senterpartiet. Torsten Simonsen fra RFL har vært kommunens varaordfører siden 1999, først under ordfører Johan Anton Svartis (1999–2003) og deretter under ordfører Olav Terje Hoff (2003–idag)
RFL har bl.a. arbeidet for et tettere samarbeid mellom næringslivet i kommunene Rødøy og Meløy. Den har arbeidet for en fergefri forbindelse på kystriksveien (Fylkesvei 17) med bru over Holandsfjorden og har fremmet ønske om å forlate Helgeland regionråd til fordel for Salten regionråd.
Metz Handball

Metz Handball er en fransk håndballklubb fra Metz i Lorraine i Frankrike. Klubben ble grunnlagt i 1967 og spiller på øverste nivå i fransk kvinnehåndball. Klubben har 18 seriemesterskap.
I tillegg er klubben den eneste kjente klubben hvor damelaget bruker skjørt.
Chariderma

Utbredelse

Arten er utbredt i Australia.
Hoffjegermester

Hoffjegermester er en tittel for personer som bistår ved kongelige jakt og som arbeider ved det kongelige jaktvesen. Det er også en ærestittel, som indikerer at en person er tilknyttet et kongelig eller fyrstelig hoff.
Hoffjegermesterens praktiske oppgaver kan variere. I tidligere tider, gjorde hoffjegermestre hofftjeneste, utførte faktiske oppgaver ved den kongelige jakten og for det kongelige jakt- og skogvesen. Senere er oppgavene blitt færre og mest seremonielle eller honorære. Tittelen er som regel tildelt adelige eller framstående medlemmer av samfunnseliten.
I Danmark-Norge ble tittelen innført i enevoldstiden. Den eksisterer fortsatt i Danmark, men er i dag en ærestittel som i hovedsak tildeles adelige godseiere. Unntaket er den kongelige jegermester, som er statsskovrider, og som fungerer som bindeledd mellom kongehuset og forstvesenet i Danmark. Den kongelige jegermester bærer også tittelen hoffjegermester og koordinerer fortsatt de kongelige jakter, som arrangeres hvert år. Ved utgangen av august 2010 hadde fem personer i Danmark tittelen hofjægermester. Danske hoffjegermestre har en grønn uniform med detaljer i sølv.
I unionstiden eksisterte det ved det svenske hoff en jaktetat, ledet av en overhoffjegermester og med flere hoffjegermestre. Ved Den kongelige norske hoffstat ble Herman Wedel-Jarlsberg i 1860 utnevnt til førstehoffjegermester, og i 1889 fikk Frederik Wilhelm Treschow samme tittel. Otto Gjerdrum ble i 1870 utnevnt til hoffjegermester. Samme tittel ble Thomas Nicolay Fearnley til del i 1899.
Tittelen hoffjegermester er i Norge ikke videreført etter 1905. Etter unionsoppløsningen i 1905 ble det nye kongelige hoff forholdsvis begrenset hva gjelder stillinger og titler. I 1906 hadde hoffet en hoffsjef, som også var hoffmarskalk, en kabinettsekretær, en ekspedisjonssjef og en hoffrøken, året etter var også en overhoffmesterinne kommet til.
Olympiatoppen

Olympiatoppen er et organ under Norges idrettsforbund og olympiske og paralympiske komité med ansvar for å utvikle norsk toppidrett. Olympiatoppen er plassert på Toppidrettssenteret mellom Norges idrettshøgskole og Sognsvann. Nåværende toppidrettssjef for Olympiatoppen er Tore Øvrebø.
Det finnes en egen utviklingsavdeling som arbeider for den tilretteleggingen og den praktiske gjennomføringen for det norske laget ved olympiske leker. I tillegg håndterer de ulike prosjekter som er ment å utvikle organisasjonen.
Olympiatoppen har også en egen forsknings- og utviklingssavdeling. Den har som mål å holde norsk toppidrett i forkant når det gjelder kunnskap og teknologi.

Ekspertbistand

Sentralt er opprettelsen av coacher for prioriterte idretter. Disse coachene er Johan Kaggestad for utholdenhetsidretter, sammen med Atle Kvålsvoll og Roger Gjelsvik, Michael Jørgensen for tekniske idretter og Marit Breivik og Torgeir Bryn for lagidretter. Coachene skal følge opp idrettene og bidra med faglige innspill, utfordre og støtte i forhold til helhet og en optimalisering av forutsetningene for å prestere. Landslagstrenerne samarbeider tett med Olympiatoppens coacher.
EM for brassband 1979

EM for brassband 1979, det 2. europamesterskapet for brassband ble arrangert 7. oktober 1979 i Royal Albert Hall, London.

Musikk

Pliktnummer i konkurransen var «Symphonic Music» av Paul Huber. I sin selvvalgte avdeling spilte Black Dyke Mills Band John O'Gaunt av Gilbert Vinter.
Magnus Johan Kvalvik

Magnus Johan Kvalvik (født 7. mars 1914, død 2. april 1943) var en norsk krigsveteran fra andre verdenskrig.

Krigstjeneste

Kvalvik var under krigen utskreven dekksmann i marinen.
Under Operasjon Martin (Red) gjorde Kvalvik sin sjette tur med Shetlandsgjengen om bord på MK «Bratholm I». 2. april 1943 ble Bolstad og syv andre fra Operasjon Martin (Red) henrettet av tyskerne.
Kenneth Bjerkelund

Bakgrunn

Bjerkelund har lederutdanning fra Forsvaret gjennom Befalskolen, Sjøkrigsskolen og Marinejegerkommandoen. Bjerkelund har engasjert seg i veteransaken i Norge og internasjonalt hvor han tar til orde for at norske veteraner er en ressurs for samfunnet og for næringslivet.

Krisearbeid

I 2011 reiste han til Japan etter 22. mars jordskjelvet for å ta seg inn til og bistå de som han mente falt utenfor de store systemet. I 2012 reiste han alene gjennom Sierra Leone, Liberia og videre inn i de rurale strøk i grenseområdene mellom Guinea, Liberia og Sierra Leone for å kartlegge potensialet for utvikling i disse landene.
I 2013 ledet han Making Change sitt arbeid til støtte for det filippinske folk etter tyfonen på Filippinene, hvor Making Change var først på bakken inne i de hardest rammede områdene i Tanuan og Tacloban. Til sammen 17 veteraner og frivillige medvirket i hjelpearbeidet.
I 2014 reiste Bjerkelund og en britisk veteran til Liberia for å bidra i håndteringen av ebolakrisen i Vest-Afrika. Han medvirket til informasjons og hygienekampanjer i grenseområdene mellom Liberia, Sierra Leone og Guinea, i hovedstaden Monrovia og i Freetown, Sierra Leone ledet av de lokale Making Change-gruppene. Teamet blant  annet støttet Røde Kors' arbeid. Han i samarbeid med rederinæringen forsøkte han å få på plass et kombinert hospitalskip.
Bjerkelund registrerte i 2014 et bemannings- og konsulentselskap for tidligere forsvarsansatte i Norge (Leading Change AS) for bedre overgang mellom forsvaret og næringslivet.
I 2015 bisto han i regi Making Change med etableringen av organisasjonen Barn på Flukt med utspring fra Bergen, og var prosjektleder for støttekonserten i Johanneskirken i Bergen til inntekt for organisasjonen.
Bjerkelund ble i 2014 kåret til "Året strandbu" i Strand kommune og i 2016 Årets ildsjel i Stavanger.
Hamarkameratene i 1992

Sesongen 1992 spilte Hamarkameratene i Tippeligaen. Laget ble ledet av Peter Engelbrektsson for andre sesong på rad. Engelbrektsson rykket opp med laget til Tippeligaen i 1991.
TV-aksjonen 2013

TV-aksjonen 2013 er den 40. TV-aksjonen i rekken og ble arrangert den 20. oktober 2013. Den ble gjennomført til inntekt for Nasjonalforeningen for folkehelsen og deres arbeid for å bedre livskvaliteten for de som er rammet av demens under slagordet «Dagene som forsvinner». Programledere for sendingen den 20. oktober var Haddy Njie, som ledet sin fjerde TV-aksjon, og Jan Petter Saltvedt som ledet for første gang. Erik Thorstvedt var med for tredje gang, men denne gangen som auksjonarius under sendingen. Dagen etter TV-aksjonen ble det meldt at det hadde blitt samlet inn 224,2 millioner kroner, dermed er rekorden fra fjorårets TV-aksjon slått.
Suverenitet

Suverenitet er en eksklusiv rett til å styre over en geografisk region eller en gruppe mennesker, som en nasjon eller stamme. Suverenitet innehas i folkerettslig forstand av en stat, men i annen språkbruk sier man også at et styre, eller et individ kan ha suverenitet. En monark som hersker over en suveren nasjon benevnes iblant som Suverenen i den nasjonen.

Forskjellige betydninger av suverenitet

Innen folkeretten refererer det viktige suverenitetskonseptet til utøvelsen av en statsmakt. Innenfor området for en stats suverenitet har den enerett til å utøve jurisdiksjon, som andre stater plikter å respektere. Se territorialhøyhet. Staten har også enerett i å utøve jurisdiksjon på sine egne statsborgere i utlandet. Se personalhøyhet. Inngrep på en annen stats suverene område vil under normale omstendigheter utgjøre et brudd på folkeretten.
De jure suverenitet angår den lovbestemte retten til suveren maktsutøvelse, mens de facto suverentiet angår den faktiske evnen til å utøve suverenitet. (Dette er spesielt relevant i tilfeller der den vanlige oppfatningen om at de jure og de facto suverenitet eksisterer på et bestemt sted, til en bestemt tid og har sin kilde i en og samme organisasjon, viser seg å ikke stemme.) Andre lands myndigheter kan anerkjenne en stats suverenitet over et territorium, eller avstå fra å gjøre det.
Et eksempel: I teorien kan både Folkerepublikken Kina og Republikken Kina (Taiwan) anse seg selv som suverene myndigheter over både Fastlands-Kina og Taiwan. Noen stater anerkjenner Republikken Kina som den gyldige staten, mens de fleste nå anerkjenner Folkerepublikken Kina. Uansett er det Folkerepublikken Kina som de facto utøver suverenitet over Fastlands-Kina, mens Republikken Kina utøver suverenitet over Taiwan. Siden ambassadører bare utveksles mellom suverene organisasjoner, opprettholder land som anerkjenner Folkerepublikken de facto, men ikke de jure diplomatiske bånd med Taiwain ved å ha 'representasjonskontorer' i stedet for ambassader der.
Stammesuverenitet viser til den status som føderalt anerkjente amerikanske innfødte stammer har til å utøve begrenset jurisdiksjon innenfor, og noen ganger ut over, grensene til indianske reservater.
Spett

Folklore

God bygdetradisjon er å avse ett av sine mest avholdte spett til nærboende som går til det skritt å inngå ekteskap. Fra tiden før middelalderen var spettet det redskap som gjorde at bonden kunne sette opp et gjerde slik at buskapen holdt seg innenfor trygge omgivelser, samtidig som eventuelle inntrengere ble holdt utenfor. 
Fra dette trekkes paralleller til samlivet mellom mann og kone – rammen rundt et ekteskap skal være solid og trygt. Det er derfor sterk symbolikk å forære et spett til den eller de som inngår ekteskapsløfte. Dette vil bidra til at ekteskapet varer til døden skiller hverandre ad, samtidig som at alle medlemmer av familien holdes beskyttet fra farer som truer utenfra.
Jobs bok

Job (hebraisk: אִיּוֹב – ʾIyyôḇ; gresk: Ἰώβ – Iṓb) er en av læreskriftene i den hebraiske Bibelen og den første poetiske boken i Det gamle testamente i den kristne Bibelen. Boken handler om den rettskafne Job og de lidelser han opplever. Boken tilhører visdomslitteraturen. Den er særegen i sin måte å kombinere en poetisk tekst med en fortellende historie. Teksten adresserer temaet Guds rettferdighet i lyset av menneskelig lidelse, som i spørsmålet: «Hvorfor skal de rettskafne lide?»
Den er et rikt teologisk verk som omhandler en rekke perspektiver. Boken har vært gjenstand for mange spekulasjoner og forsøk på tolkninger. På grunn av sin særegne form og de problemstillinger den reiser, har den av noen blitt omtalt som «den vanskeligste boken i Bibelen». Den har jevnlig og ofte overdådig blitt lovprist for sine litterære kvaliteter. Den britiske lyrikeren Alfred Tennyson mente den var «det største dikt i oldtiden og moderne tid.»
Mimopothyne

Utbredelse

Arten lever i Kina.
One57

One57 er en skyskraper i New York. One57 er i hovedsak boliger, med hotell i de nedre etasjene. Bygningen er 306 meter og 75 etasjer høy, noe som gjør den til den nest høyeste boligblokken i New York (pr. mars 2018), og byens åttende høyeste bygning totalt. 
One57 ligger i 57. gate mellom sjette og sjuende aveny, i Manhattans Midtown-distrikt.
Ri Bhoi (distrikt)

Demografi

Ved folketellingen i 2011 var det 258 380 innbyggere i distriktet, mot 192 790 i 2001. Den urbane befolkningen utgjør 9,74 % av befolkningen.
Barn i alderen 0 til 6 år utgjorde 19,95 % i 2011 mot 22,07 % i 2001. Antallet jenter i den alderen per tusen gutter er 956 i 2011 mot 972 i 2001.
1. divisjon bandy for herrer 1992/93

1. divisjon bandy for herrer 1992/93 var det nest øverste nivået i norsk bandy sesongen 1992/93. Vinnerlaget Ullevål rykket opp til eliteserien, mens lag nummer to, Strømsgodset, måtte spille kvalifisering om opprykk. Njård rykket direkte ned til 2. divisjon.
Skule Waksvik

Bakgrunn

Han studerte på Kunstskolen i Trondheim (1947), Académie de la Grande Chaumiére i Paris under Leopold Kretz (1947) og Statens kunstakademi i Oslo under Per Palle Storm (1947–1949). Han hadde atelier på Grünerløkka.

Omtale

Skule Waksvik ble portrettert i 1985, på den riksdekkende fjernsynskanalen NRK, i programmet En Kunstners Liv (30 minutter).

Ridder av St. Olavs Orden

Waksvik ble i oktober 2007 utnevnt til Ridder av St. Olavs Orden. Ordensrådet la vekt på hans omfattende bidrag til utsmykning av det offentlige rom og at han gledet et stort publikum og skapte forståelse for kunstens betydning.
Gracias Por La Música

Gracias Por La Música er et spansk-språklig musikkalbum med ABBA, utgitt i 1980.
Parecyroschema

Levevis

Disse billene har larver som lever i død ved.

Utbredelse

Arten er beskrevet fra Kamerun.
Forblandet flamme

Forblandet flamme oppstår når oksygen blandes inn i den brennbare gassen før den antennes. Det oppstår da en nesten gjennomsiktig blålig flamme. Det er denne typen flammer vi ser i sveiseapparater og i primuser. Det er en mekanisme lenger inn i apparatet som blander oksygen inn i gassen, slik at den allerede har en tilnærmet optimal blanding når den strømmer ut. Dette kalles for en ejektorvirkning.
Kvalifisering til 1. divisjon fotball for menn 2018

Kvalifisering til 1. divisjon fotball for menn 2018 bestod av Fredrikstad fra 1. divisjon og Notodden og Raufoss fra 2. divisjon. Notodden rykket opp.
UPA (geriljahær)

UPA var en ukrainsk geriljahær som ble stiftet 14. oktober 1942 i Volhynia. UPA var den militære delen av Organisasjonen av Ukrainske Nasjonalister. Lederne var Roman Sjukhevitsj og Stepan Bandera.

Motstander

UPA kjempet mot Nazi-Tyskland, Sovjetunionen (Den røde armé, NKVD, kommunistiskte partisaner), den polske kommunistiske folkehæren Armia Ludowa og den polske underjordiske hjemmehæren Armia Krajowa og senere den tsjekkoslovakiske hæren. Volhynia kom under krigen for å være okkupert av tropper fra Ungarn som var alliert med Nazi-Tyskland. UPA startet tidlig samarbeid med de ungarske okkupasjonstropper og 1944 selv med tyskerne. Etter krigen, var UPA en motstandsbevegelsen som kjempet mot Armia Ludowa til 1947 og den røde armé og NKVD til 1949. UPA hadde ingen støtte fra noen stormakt.
Liberté Linux

Liberté Linux er en tidligere Linuxdistribusjon fra Frankrike som er basert på Gentoo. Distribusjonen er en lettvektsdistribusjon og leveres som en Live CD/DVD. Den benytter automatisk deteksjon og automatisk konfigurasjon av maskinvare, og dens primære hensikt er å tillate enhver å kommunisere trygt i fiendtlige miljø.
Distribusjonen benytter vindusbehandleren Openbox og skrivebordsmiljøet GNOME. Distribusjonen har 32-biter x86 (i686) som plattform.
Versjon 2012.1 ble lansert 1. september 2012. Siste versjon er 2012.3 og ble lansert 2. september 2012.
Fylkesvei 7780

Fylkesvei 7780 går mellom Tausjorda og Flesnes i Kvæfjord kommune. Veien er 3,8 km lang.
Frem til 2019 hadde veien betegnelsen fylkesvei 102.
Sekant

En sekant er en rett linje som skjærer i gjennom en kurve i minst to punkt. Den delen av sekanten som ligger mellom to nabopunkt, er en korde. I figuren er linjen S sekanten, mens det rette linjestykket PQ er korden. Ordet sekant kommer av det latinske ordet secare som betyr å kutte eller skjære over.

Derivasjon

Sekanten kan anvendes til å finne tangenten til en kurve i et punkt. Når sekanten går gjennom de to punktene P og Q, så kommer sekanten til å nærme seg tangenten til kurven i punktet P når Q nærmar seg dette punktet langs kurven. Dette er illustrert i animasjonen til venstre.

Potensen til skjæringspunktet

Mens sirkelbuene mellom sekantenes skjæringspunkt med sirkelen bestemmer vinkelen mellom dem, er produktet av de to linjestykkestykkene mellom S og hvert av de to skjæringspunktene det samme for alle sekanter gjennom S som skjærer sirkelen. Hvis S ligger innenfor sirkelen, er for eksempel SA⋅SC =  SB⋅SD og med samme verdi for alle andre sekanter gjennom S. Når dette punktet ligger utenfor sirkelen, er på tilsvarende måte SA⋅SD =  SB⋅SC. Man kan forklare dette ved å benytte egenskapene til periferivinkelene og de trekantene hvor de inngår.
Dette konstante produktet kalles potensen til punktet S og var kjent allerede på Euklids tid. På 1800-tallet ble det utdypet nærmere av den sveitsiske matematiker Jakob Steiner.

Elliptiske kurver

En sekant som skjærer gjennom en elliptisk kurve, vil ha maksimalt tre skjæringspunkt. Det skyldes at den er beskrevet ved en ligning av formen y² = P(x) hvor polynomet P(x)  er av tredje grad. For noen sekanter kan det også bare opptre to skjæringspunkt, for eksempel når den er tangerer kurven i et punkt.
Elliptiske kurver er viktig i tallteori og har i de senere årene fått stor, praktisk  betydning i forbindelse med kryptering. Det er mulig da punktene på kurven kan adderes på en slik måte at det vil være umulig å finne ut av for en utenforstående. En sekant vil i alminnelighet ha tre skjæringspunktet P, Q og R med kurven. Summen P + Q kan nå defineres ut fra kjennskap til det tredje tallet R. Denne addisjonsloven betyr at P + Q = Q + P slik at resultatet er uavhengig av rekkefølgen til de to tallene. Den definerer derfor en abelsk gruppe med et identitetselement som tilsvarer punktet i det uendelig fjerne. Disse beregningene kan utføres i datamaskiner som benyttes i moderne datanettverk.